**КОНФЛИКТ НА ИНТЕРЕСИ ПРИ ОЦЕНЯВАНЕ НА КАНДИДАТУРИ ЗА УЧАСТИЕ В ДЕЙНОСТИ ПО ПРОЕКТ SUMMIT**

*Проект на Софийския университет по покана “Създаване на мрежа от изследователски висши училища в България”, финансирана от Националния план за възстановяване и устойчивост, по-долу наричан “Бенефициент”*

Процедурите на селекция на преподаватели, изследователи и докторанти за участие в дейности по проект SUMMIT, трябва да са организирани така, че да гарантират безпристрастност, прозрачност и справедливост на избора.

Лицата, осъществяващи селекцията, не трябва да са в ситуация на конфликт на интереси, която би могла да наруши безпристрастносттa при оценката на кандидатурите.

**Определение:**

Конфликт на интереси се поражда на основата на роднински връзки, лични, професионални, политически, етнически или икономически интереси, които могат да повлияят на избора на потенциален бенефициент.

Конфликт на интереси е и ситуация, при която оценка направена от член на комисията по селекцията или външен оценител, поканен за участие в селекционните процедури би могла да бъде повлияна от външен фактор (напр. роднини, колеги или лични познати на член на комисията по селекция или на потенциален бенефициент).

Участник в процедурата по селекция може да изпадне в конфликт на интереси и при други обстоятелства. Например, ако приема подаръци или безплатни услуги от лице, което кандидатства или е било одобрено за участие в дейности по проект SUMMIT.

Участник в процедурата по селекция няма право на глас по кандидатура, спрямо която може да е в позиция на конфликт на интереси.

При установяване на ситуация, която може да се счете за конфликт на интереси участникът в селекционната процедура трябва незабавно да информира членовете на институционалния орган, който отговаря за управлението и координирането на дейностите по проект SUMMIT.

Недекларирането на конфликт на интереси е нарушение на изискването за безпристрастна оценка.

Всички лица, участващи в процедурата по селекция попълват **Декларация за липса на конфликт** **на интереси**.

**ДЕКЛАРАЦИЯ**

за липса на конфликт на интереси

Аз, долуподписаният

*(<Име><Фамилия>)*

Декларирам, че съм запознат и напълно разбирам принципите на безпристрастност, прозрачност и справедливост на избора при селекцията на преподаватели, изследователи и докторанти за участие в дейности по проект SUMMIT.

Потвърждавам, че ще спазвам тези принципи и незабавно ще информирам членовете на институционалния орган, който отговаря за управлението и координирането на дейностите по програмата за всяка ситуация, която може да се счете за конфликт на интереси.

Задължавам се да не разкривам каквато и да е информация, свързана с кандидатурите за участие в преподаватели, изследователи и докторанти за участие в дейности по проект SUMMIT, с моята оценка за тях или по въпрос, свързан с кандидатурите извън предписанията на оповестената процедура за оценяване.

Дата: . Подпис: